
TIEKĖJŲ KVALIFIKACIJOS REIKALAVIMAI IR REIKALAVIMAI LAIKYTIS KOKYBĖS VADYBOS SISTEMOS IR (ARBA) APLINKOS APSAUGOS VADYBOS SISTEMOS STANDARTŲ

1. Tiekėjams nenustatomi  kvalifikacijos reikalavimai.
2. Perkančioji organizacija reikalauja, kad tiekėjai taikomoms paslaugoms taikytų aplinkos apsaugos vadybos sistemos reikalavimus.


Tiekėjai turi atitikti šiame priede nustatytus reikalavimus dėl aplinkos apsaugos vadybos sistemos standartų laikymosi: 

1 lentelė „Reikalavimai dėl aplinkos apsaugos vadybos sistemos standartų laikymosi“ 
	Eil. Nr. 
	Reikalavimas dėl aplinkos apsaugos vadybos sistemos standartų laikymosi
	Subjektas, kuris turi atitikti reikalavimą
	Atitiktį reikalavimui įrodantys dokumentai

	1.1. 
	Tiekėjas teikiamoms Paslaugoms  turi taikyti aplinkos apsaugos vadybos sistemos reikalavimus pagal standartą LST EN ISO 14001 „Aplinkos vadybos sistemos. Reikalavimai ir naudojimo gairės“ arba Europos Sąjungos aplinkosaugos vadybos ir audito sistemą (EMAS), arba kitus aplinkos apsaugos vadybos standartus, pagrįstus atitinkamais Europos arba tarptautinių standartizacijos organizacijų priimtais standartais, arba taikyti lygiavertes aplinkos apsaugos vadybos užtikrinimo priemones. 

 
	tiekėjas, tiekėjų grupės narys (-iai), kitas (-i) ūkio subjektas (-ai), kurio (-ių) pajėgumais remiasi tiekėjas, ir subtiekėjas (-ai), atsižvelgiant į jų prisiimamus įsipareigojimus vykdant pirkimo sutartį.
	EMAS arba LST EN ISO 14001 sertifikatas, arba kitas lygiavertis sertifikatas, išduotas nepriklausomos sertifikavimo įstaigos ir patvirtinantis, kad aplinkos apsaugos vadybos sistema taikoma su perkama Paslauga susijusiai veiklos sričiai. 
Taip pat priimami kiti lygiaverčių aplinkos apsaugos vadybos užtikrinimo priemonių įrodymai, patvirtinantys, kad tiekėjo taikomos aplinkos apsaugos vadybos užtikrinimo priemonės atitinka reikalaujamus aplinkos apsaugos vadybos sistemos standartus. Tiekėjas gali pateikti taikomų lygiaverčių aplinkos apsaugos vadybos priemonių aprašymą ir kitus jų taikymą pagrindžiančius dokumentus.

Pateikiamos skaitmeninės dokumentų kopijos CVP IS priemonėmis Pirkimo sąlygose nustatyta tvarka. 





